Nr. ................ / .........................

Referitor dosar: 1258/483/26.01.2024

**DECIZIA ETAPEI DE INCADRARE**

**Nr. SB XX din XX.XX.2024**

Ca urmare a solicitării de emitere a acordului de mediu adresată de **SC ORANGE ROMANIA SA** cu sediul în **București**, str. **Lascăr Catargiu**, nr. **47-53**, înregistrată la **Agenţia pentru Protecţia Mediului Sibiu** cu nr. 1258/26.01.2024 și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 15.05.2024, că proiectul **„Construire rețea fixă de telecomunicații Orange, județul Sibiu”**,propus a fi amplasat în **U.A.T. Loamneș, localitățile Loamneș, Mândra, Alămor, Armeni, Hașag, Sădinca, județul Sibiu**, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii 292 din 2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, pct. 10, lit. b;

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect:** Terenul pe care se vor executa lucrările este situat în UAT Loamneș, localitățile Loamneș, Mândra, Alămor, Armeni și Hașag, în intravilan și extravilan, județul Sibiu, urmărind rețeaua de linie electrică existentă, utilizând infrastructura existentă OROC și infrastructură proiectată, acolo unde este cazul. Terenul aparține domeniului public fiind situat în intravilan și extravilan, în zona adiacentă căilor de acces, destinată echipării edilitare.

Soluţia tehnică propusă, se bazează pe realizarea unei reţele de fibră optică care se pozează în intravilan pe infrastructura aeriană existentă a furnizorilor de energie electrică de joasă tensiune sau pe infrastructură aeriană proiectată, acolo unde este cazul, iar în extravilan fibra pozează atât pe infrastructură aeriană/subterană existentă cât și proiectată.

**Situţia existentă** - în cele mai multe situații, UAT-urile nu dispun de rețea de comunicație de bandă largă, sau nu dispune de capacitatea necesară pentru conectarea abonaților din noile gospodării acoperite la serviciile de date/voce/video/internet.

**Situaţie propusa** - utilizând infrastructura existentă a furnizorului local de energie electrică, SC ORANGE ROMANIA SA intenționează să construiască o rețea pasivă de fibră optică “GPON” pentru a furniza servicii de televiziune și internet de mare viteză în UAT Loamneș.

Suprafața ocupată de proiect și traseul urmărit pentru UAT:

- UAT Loamneș - lungime rețele 36654 m și suprafața ocupată temporar de 36654 mp, din lungimea totală, rețeaua se pozează aerian (30491 m pe stâlpi existenți și 58 m pe stâlpi noi) și subteran (6079 m în canalizație existentă și 26 m în șanț nou săpat). Se montează 1 stâlp nou de tip SE4.

**Descrierea traseului retelei de fibra optica :**

Rețeaua de transport care alimentează UAT Loamneș, din județul Sibiu, ce are în componență localitățile Loamneș, Mândra, Alămor, Armeni și Hașag, pornește din site-ul BR0424 poziționat în extravilanul localității Alămor, în vestul UAT-ului, pentru a alimenta cele 5 localități.

Pentru localitatea Sădinca s-a renunțat la autorizarea rețelei de fibră optică, traseul oprindu-se în

localitatea Hașag.

Din site-ul BR0424, traseul pornește în canalizație existentă spre localitatea Alămor, până la intrarea în localitate, apoi traseu continuă aerian în localitatea Alămor pe drumurile locale și pe DJ 107B.

La intrarea în localitatea Alămor, legătura dintre canalizația existentă și traseul aerian este realizat subteran, în săpătură, până la primul stâlp existent.

Din extravilanul localității Alămor traseul va continua din nou în canalizație existentă (traseu existent) până în apropierea localității Loamneș, de unde va fi pozat aerian pe stâlpi existenți DER,

pentru 60 metri și va supratraversa drumul județean 107B de pe stâlp nou tip SE4 pe stâlp existent

OROC.

În continuare, traseul de transport va fi pozat aerian pe stâlpi existenți în localitatea Loamneș și localitatea Mândra.

Traseul de transport va fi proiectat în lungul DJ 106B în localitatea Mândra și spre nord în localitatea Loamneș, iar mai apoi pe DJ 106B spre localitatea Hașag, unde este și finalul traseului de transport.

În cele trei localități, traseul de fibră optică va cuprinde toate străzile din localitate, pentru a acoperi toate gospodăriile existente.

Pentru a alimenta localitatea Armeni, se va realiza un traseu pe suport existent, din nordul localității Alămor.

Traseul de transport va continua aerian pe stâlpi existenți pe drum de pământ spre nord, în extravilan spre localitatea Armeni.

În această localitate rețeaua de fibră optică va fi amplasată pe toate străzile din localitate pentru

alimenta gospodăriile existente.

Întreaga rețea de fibră optică din UAT Loamneș se realizează pe infrastructură aeriană existentă (stâlpi LEA JT/MT sau stâlpi OROC), pe infrastructură subterană nouă, sau pe infrastructură aeriană

nou proiectată, reprezentată prin stâlpi de tip SE4.

Din traseul de transport se va realiza distribuția către gospodăriile oamenilor în acest sens fiind pe lângă fibra optică, vor fi montate pe stâlpi echipamente specifice (odb-uri), zonate pentru a acoperi toate gospodăriile din localități.

Rețeaua de fibră optică va supratraversa cursuri de apă, astfel :

* fibra optică aeriană proiectată din localitatea Hașag, supratraversează cursul de apă neidentificat cadastral, pe o lungime de L = 31,24 m, între stâlpii existenți ST1 şi stâpul existent ST2;
* fibra optică aeriană proiectată din localitatea Hașag, supratraversează cursul de apă neidentificat cadastral, pe o lungime de L = 34,52 m, între stâlpii existenți ST3 şi stâpul existent ST4;
* fibra optică aeriană proiectată din localitatea Loamneș, supratraversează cursul de apă neidentificat cadastral, pe o lungime de L = 44,51 m, între stâlpii existenți ST5 şi stâpul existent ST6;
* fibra optică aeriană proiectată din localitatea Loamneș, supratraversează cursul de apă neidentificat cadastral, pe o lungime de L = 45,22 m, între stâlpii existenți ST7 şi stâpul existent ST8;
* fibra optică aeriană proiectată din localitatea Alămor, supratraversează cursul de apă Alămor, pe o lungime de L = 28,87 m, între stâlpii existenți ST9 şi stâpul existent ST10;
* fibra optică aeriană proiectată din localitatea Armeni, supratraversează cursul de apă Lunca Satului, pe o lungime de L = 47,36 m, între stâlpii existenți ST11 şi stâpul existent ST12;
* fibra optică aeriană proiectată din localitatea Armeni, supratraversează cursul de apă neidentificat cadastral, pe o lungime de L = 38,69 m, între stâlpii existenți ST13 şi stâpul existent ST14;

**b) cumularea cu alte proiecte –** nu este cazul;

**c) utilizarea resurselor naturale, în special a solului, a terenurilor, a apei și a biodiversității** – impact nesemnificativ, sunt utilizate cantități relativ reduse;

**d) cantitatea și tipurile de deşeuri generate/gestionate:** diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare;

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuţie a lucrării, fără impact semnificativ;

**f) riscurile de accidente majore și/sau dezastre relevante pentru proiect, inclusiv cele cauzate de schimbările climatice:** se va avea în vedere adaptarea proiectului la schimbările climatice, prin adoptarea de soluții a mediului la: creșterea/scăderea temperaturilor extreme, creșterea frecvenței și a intensității precipitațiilor extreme, viteza medie a vântului, umiditate, alunecări de teren, etc;

**g) riscurile pentru sănătatea umană:** nu este cazul; conform punctului de vedere nr. SB-5973/17.04.2024 exprimat de Direcția de Sănătate Publică a Județului Sibiu, proiectul nu necesită reglementare sanitară.

**2. Amplasarea proiectelor:**

**a) utilizarea actuală și aprobată a terenurilor:** terenul pe care se vor executa lucrările este situat în UAT Loamneș, localitățile Loamneș, Mândra, Alămor, Armeni și Hașag în intravilan și extravilan, județul Sibiu; situația actuală – străzi, drum județean, ape; situația propusă – construire rețea fixă de telecomunicații Orange, conform certificatului de urbanism eliberat de Consiliul Județean Sibiu;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial**:

**a) importanța și extinderea spațială a impactului:** local, redus în perioada de execuţie;

**b) natura impactului:** impact negativ redus, temporar, reversibil asupra factorilor de mediu pe termen scurt, doar în perioada de execuție a lucrărilor.

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:** Impactul asupra mediului va fi în general redus, de mică intensitate și reversibil, ținând seama de specificul proiectului;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* decizia SEICA nr. 2211/TH/3480/574D/04.03.2024 emisă de către Sistemul de Gospodărire a Apelor Mureș, Administrația Bazinală de Apă Mureș, Administrația Națională Apele Române: pentru proiectul propus nu este necesară elaborarea SEICA;
* pentru realizarea investiției a fost emis avizul de gospodărire a apelor nr. SB 15 din 20.03.2024 de către Sistemul de Gospodărire a Apelor Mureș, Administrația Bazinală de Apă Mureș, Administrația Națională Apele Române.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* *la începerea lucrărilor, titularul are obligația de a deține contracte valabile, încheiate cu societăți specializate pentru valorificarea/eliminarea deșeurilor rezultate;*
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform; deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deşeurilor, aprobată prin Legea nr. 17/2023, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza în interiorul amplasamentului, astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor; întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare şi STAS 12574/87, privind condiţiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* adaptarea programului de lucru în vederea respectării orelor de odihnă ale riveranilor;
* constructorul va deţine Fişe cu date de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* se vor lua toate măsurile tehnice în ce priveşte utilajele de construcţii şi mijloacele de transport astfel încât disconfortul produs în timpul funcționării să fie minim;
* titularul are obligaţia de a urmări modul de respectare a legislaţiei de mediu în vigoare, pe toată perioada de execuţie a lucrărilor şi să ia toate măsurile necesare pentru a nu se produce poluarea factorilor de mediu.
* respectarea condiţiilor de realizare a proiectului în conformitate cu avizul de gospodărire a apelor nr. SB 15 din 20.03.2024 emis de către Sistemul de Gospodărire a Apelor Mureș, Administrația Bazinală de Apă Mureș, Administrația Națională Apele Române:
* beneficiarul are obligația să anunțe în scris Administrația Bazinală de Apă Mureș, S.G.A. Mureș cu 10 zile înainte data începerii lucrărilor, iar la finalizarea lor să solicite autorizarea obiectivului din punct de vederea gospodăririi apelor;
* utilizarea stâlpilor existenți pentru suport traseu cablu fibră optică se va face conform acceptului și cu respectarea condițiilor tehnice impuse de deținătorii infrastructurii existente (stâlpi);
* în cazul în care traseul conductelor se desfășoară paralel cu cursuri de apă, proiectantul are obligația de a identifica tronsoanele expuse deteriorării datorită acestei poziționări și de a stabili prin proiect toate lucrările de punere în siguranță a rețelei proiectate;
* lucrările se vor executa astfel încât să nu producă degradări ale malurilor cursurilor de apă. În cazul în care se produc degradări ale malurilor cursurilor de apă, beneficiarul are obligația refacerii acestora la starea inițială;
* execuția lucrărilor avizate nu va pune în pericol lucrările existente în albia și pe malurile cursurilor de apă, respectiv execuția altor lucrări hidrotehnice necesare în viitor;
* beneficiarul are obligația să identifice prin consultarea deținătorilor traversările existente ale cursurilor de apă în discuție cu rețele de telefonie, conductor electrici, conducte de transport gaz metan, pentru a lua măsurile necesare de punere în siguranță pe perioada execuției a lucrărilor avizate prin prezentul act de reglementare;
* responsabilitatea privind dimensionarea lucrărilor revine, integral, proiectantului și elaboratorului documentației tehnice de fundamentare a avizului de gospodărire a apelor;
* se interzice staționarea utilajelor în albia minoră a cursului de apă pe perioada executării lucrărilor;
* se interzice folosirea substanțelor prioritare – prioritar periculoase și a oricăror substanțe care pot produce poluarea de orice natură a solului/apei freatice;
* în cazul producerii unor daune de orice fel riveranilor și/sau unor lucrări hidrotehnice existente, beneficiarul va suporta integral cheltuielile generate de remedierea acestora;
* în perioade de ape mari, beneficiarul va avea obligația să urmărească comportarea lucrărilor de traversare, să anunțe Sistemul de Gospodărire a Apelor Mureș, în caz de apariție a unor situații critice;
* se va respecta lățimea zonelor de protecție de-a lungul malurilor cursurilor de apă, conform art. 40, Anexa nr. 2, din Legea Apelor nr. 107/1996 cu modificările și completările ulterioare;
* pe toată durata de execuție a lucrărilor, este interzis a se efectua deversări/descărcări de ape uzate, deșeuri lichide sau solide, carburanți sau lubrifianți în ape de suprafață sau subterane.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 11 (unsprezece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV,**

**Ciprian SIMULESCU**

 **ŞEF SERVICIU AVIZE, ȘEF SERVICIU CALITATEA**

 **ACORDURI, AUTORIZAŢII, FACTORILOR DE MEDIU**

 **Ruxanda-Maria FLORIAN Flaviu TOMUȚĂ**

 **ÎNTOCMIT,** **ÎNTOCMIT,**

 consilier **Nicoleta CRISTEA** consilier **Gabriela CĂPĂȚÎNĂ**